Дейвид Култард
Дейвид Култард () е британски пилот от Формула 1. Роден е на 27 март 1971 г. в Туинхолм, Шотландия.

Пилот на Ред Бул Рейсинг за сезон 2007. Не е женен, има приятелка – Симоне, с която живеят в Монако. Там се намира хотелът „Каламбъс Монако“, на който Култард е съсобственик.

Картинг 
Дебютът му в състезанията по картинг е през 1982 г.

 1982 – 1988 г. – триктратен шампион на Шотландия и веднъж на Англия по картинг
 1989 г. – шампион на Великобритания във Формула Форд
 1990 г. – счупва си крака на пистата Спа
 1991 г. – вицешампион на Великобритания във Формула 3
 1992 – 1993 г. – кара във Формула 3000, а освен това е тест пилот на Уилямс и Бенетон във Формула 1

Формула 1

Уилямс

1994 
Дебютът му във Формула 1 е през 1994 г. в Голямата награда на Испания с екипа на Уилямс, когато се налага да замести трикратния световен шампион и загиналия в състезанието за Голямата награда на Сан Марино Айртон Сена. Така още с първите си стъпки в спорта Дейвид е поставен на голямо изпитание, още повече че съотборник му е Деймън Хил, а в края на сезона бива и заменен от Найджъл Менсъл.

1995 

През 1995 г. Култард вече е официален пилот на Уилямс за целия сезон и тогава идва първата му победа, в Гран При на Португалия. Завършва на трето място в генералното класиране, въпреки че е „втори пилот“ в отбора след Деймън Хил.

Макларън

1996 
През 1996 г. Дейвид подписва договор с Макларън, където кара заедно с финландеца Мика Хакинен, но не постига особени успехи, тъй като тимът е в сериозни трудности, опитвайки се да
направи достатъчно бърза кола.

1997 
Сезон 1997 е по-успешен и той завършва поделяйки си третото място заедно с Жан Алези, след като точките на Михаел Шумахер са отнети във връзка със съблъсъка между него и Вилньов на пистата Херес.

1998 
1998 остава в историята като годината, в която доминира Макларън. „Сребърните стрели“ са класи над останалите отбори и закономерно Хакинен става световен шампион, а със спечелените си точки Култард допринася за спечелването на титлата при конструкторите от Макларън.

1999 

През 1999 картинката е малко по-различна и този път титлата отива при Ферари. Култард остава четвърти в генералното класиране.

2000 
През сезон 2000 той успява да се намеси в борбата за титлата, която тогава се води между него, съотборника му и Михаел Шумахер. Но Дейвид скоро отпада от съревнованието и завършва годината на разочароващото на трето място в крайното класиране. На следващата година достига до вицешампионското място, но доста далеч по точки от шампиона – Шумахер. Цели 58 т. го делят от него, когато Дейвид има в актива си едва 65.

2002 
Сезон 2002 може да се определи също като разочароващ за шотландеца, тъй като той е изместен от новия пилот в тима Кими Райконен.

2003 
Според много от експертите във Формула 1 трудният период за Култард започна през 2003 г., когато са въведени новите праила за квалификации с една бърза обиколка.

2004 
След това, още през средата на 2004, стана ясно, че Хуан Пабло Монтоя ще бъде пилот на тима от следващия сезон, което направи годината за Дейвид много трудна. В резултат от това напрежение и лошото представяне на болида на Макларън като цяло, Култард завърши сезона на незавидното 9-о място, което допълнително утежни възможността да си намери екип за следващата година.

Ред Бул

2005 

Въпреки всичко Ред Бул официално го обявява за свой пилот през сезон 2005.

2006 

В екипа на Ред Бул – 13 място.

2007 

В екипа на Ред Бул – 10 място със спечелени 14 точки

2008 

По време на Голямата награда на Великобритания през сезон 2008 Дейвид официално обявява, че ще се оттегли от Формула 1 в края на годината. Той остава обаче консултант в тима на Ред Бул.

Източници

Външни препратки 

 Официален сайт

Британски пилоти от Формула 1
Шотландски спортисти